Diari Oficial de la Generalitat Valenciana


Sumari del DOGV 9179, del 22-09-2021 (2021/9434)

Extracte de la Resolució de 23 de juliol de 2021, de la vicerectora d'Innovació i Transferència de la Universitat de València, per la qual es convoca la segona edició dels premis de la Fundació SM-Universitat de València i Fundació l'Art de Volar, al millor treball fi de grau, treball fi de màster i tesi doctoral, relacionat amb el còmic i les seues aplicacions educatives, socials o artístiques, de la Càtedra d'Estudis del Còmic.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9179

Data del DOGV
:   22-09-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/9434


Data del document
:   15-09-2021

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 23 de juliol de 2021, de la vicerectora d'Innovació i Transferència de la Universitat de València, per la qual es convoca la segona edició dels premis de la Fundació SM-Universitat de València i Fundació l'Art de Volar, al millor treball fi de grau, treball fi de màster i tesi doctoral, relacionat amb el còmic i les seues aplicacions educatives, socials o artístiques, de la Càtedra d'Estudis del Còmic. [2021/9434]  
   
  
BDNS (identif.): 583938.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (http://www.pap.minhap.gob.es/bdnstrans):  
  
Primer. Persones beneficiàries  
Hi poden participar els estudiants o graduats en qualsevol universitat espanyola, que hagen presentat i aprovat el treball fi de grau (TFG), treball fi de màster (TFM), o tesi doctoral (TD) durant el curs 2019-2020, i 2020-2021 que tinga com a temàtica el còmic o les seues aplicacions educatives, socials o artístiques.  
  
  
Segon. Objecte  
Constitueix l'objecte d'aquest concurs premiar el millor treball acadèmic treball fi de grau (TFG), treball fi de màster (TFM), i tesi doctoral(TD), presentats i aprovats per estudiants o graduats durant els cursos 2019-2020 i 2020-2021 i que es presenten com a candidats a aquesta convocatòria.  
La finalitat d'aquest premi és fomentar entre l'estudiantat universitari l'estudi del còmic i les seues aplicacions educatives, socials o artístiques.  
Aquest premi és compatible amb altres subvencions, ajudes, ingressos o recursos, per a la mateixa finalitat.  
  
Tercer. Bases reguladores:  
https://links.uv.es/UdYI64O  
  
Quarta. Quantia:  
El premi es finança a càrrec del capítol VII del pressupost de la Universitat de València per a 2021, orgànica 5053080264, específica 41045717, per un import de 3000 euros.  
- Premi al millor TFG: un únic premi per import de 500 euros.  
- Premi al millor TFM: un únic premi per import de 1.000 euros.  
  
- Premi a la millor tesi doctoral: un únic premi per import de 1.500 euros  
Cinqué. Termini de presentació de sol·licituds:  
Les sol·licituds es poden presentar a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana (DOGV) fins al 25 de novembre de 2021, a les 14.00 hores.  
  
València, 15 de setembre de 2021.- La rectora, p. d. (DOGV 18.01.2021), la vicerectora d'Innovació i Transferència: María Dolores Real García.